— Задумваўся. Калі яшчэ вучыўся ў школе, бачыў шмат самых розных беспарадкаў на вёсцы. Мы стварылі сваю камсамольскую арганізацыю і імкнуліся змагацца з імі. Лічылі, што ўсё залежыць ад старшыні калгаса. Не маглі нават уявіць, што як яму загадаюць зверху, тое і павінен выконваць. Усё, што ўвосень збярэ калгас, здавалі. Мы ж лічылі, што калгасны ўраджай падзелім паміж вяскоўцамі і будзем добра жыць. Таму і планаваў вучыцца па гаспадарчай лініі, каб навесці парадак у калгасе.